text: Що за същества са Рейдите?
  Добре дошли в Рейнтаун! :: Важните неща :: Десетте Раси :: Рейди Share |
  Заглавие: Що за същества са Рейдите? Съб Яну 28, 2012 5:25 pm
  Древни стенописи разказвали за странна, но силна раса наречена Рейд. Тя съществувала още от както свят светува, като за нея се носят много митове и легенди. Разказва се за красиви огнени птици, които излъчвали топлина и светлина колкото слънцето, а понякога дори и по-силна. Имали перфектен контрол над тялото и душата си, като не позволявали на светлината да ги нарани.
  Рейдите са мили създания и както всички останали раси изглеждали като обикновени хора, но предизвикаш ли ги, накараш ли ги, или имаш ли нужда - те се превръщат в огромни огнени птици. Не се ядосват лесно, но ако някой им лази по нервите няма да се поколебаят да го уплашат със свирепия си писък и гигантското си тяло, което по някога е по-голямо от това на отдавна забравените дракони. И също като тях, Рейдите могат да бълват огън и да летят, реейки се високо в небето.
  Специфичното при тях е, че не само могат да се превръщат в гигантски огнени птици, но могат да приемат чужди ликове, стига да са имали физически контакт с дадената личност. Трансформацията в огнена птица е безболезнена. Става бързо и лесно. Но, за да приемеш образа на някой, първо трябва да подпалиш цялото си тяло, да овладееш огъня и тогава да се преобразиш. Повечето Рейди не използват втората си способност, защото болката е непоносима, но се срещат и такива, които са готови на тази болка, само и само да направят на някому лошо или да направят нещо за себе си.